42 
indbefatter 319 Fanerog. og 22 højere Krypt.; for de fleste 
arters vedkommende ere voksestederne og findernes navne 
vedføjede. Denne liste har meget lettet mig mit arbejde, 
skønt det, da jeg senere gennemgik den bot. haves herb., 
viste sig, at den tildels var bygget på en fortegnelse af 
Mørch, som indeholdt flere arter, der mangle i havens herb. 
— Flere af disse har Hr. M. bevaret i sit eget herb, og 
overladt mig til gennemsyn, andre mangle i hans herb. På 
min reviderede liste har jeg vedføjet, hvilke islandske arter 
der findes i B. H. H. 
Selv samlede jeg 185 arter Fanerogamer og 15 arter højere 
Kryptogamer, som med sikkerhed kunde bestemmes, foruden 
nogle få arter, hvis bestemmelse på grund af det ufuldkomne 
materiale er tvivlsom. Efterat jeg selv havde ordnet og 
undersøgt mine fund, påtog professor Joh. Lange sig at 
revidere mine bestemmelser, og ved hans kyndige hjælp ere 
mine arter blevne så nøje bestemte, som det er muligt. Kun 
mine Carex-arter ere tillige reviderede af dr. Bockeler i 
Varel i Oldenborg, og mine Hieracier bleve af professor 
Lange sendte til professor Elias Fries i Upsala; men 
disse sidste, hvoraf jeg havde samlet flere former, ere des- 
værre gåede tabt på vejen, så at jeg kun har én sikker art 
nemlig H. floribundum Wimm, på min liste. 
I Flora Danica er der afbildet 41 Fanerogamer og 1 
Bregne, om hvilke det angives, enten at de ere tegnede efter 
exemplarer fra Island, eller at de tillige findes paa denne ø. 
Endnu en lille samling af islandske planter har jeg kun- 
net benytte; de bleve i sommeren 1871 samlede ved Myvatn 
af dr. phil. Lundgren fra Lund og af ham overladte til 
prof. Joh. Lange. Denne har undersøgt og bestemt plan- 
terne og overladt mig disse og sine bemærkninger om dem 
til afbenyttelse. Dr. L. havde samlet 2 Bregnearter og 53 
fanerogame planter. 
Min reviderede liste er væsenlig ordnet efter Endlichers 
Genera plantarum. 
De tvivlsomme arter har jeg betegnet med ?; de aldeles 
usikre ere anførte i anmærkninger. 
